
                                                                         DRAFT                                Anexa  nr. 1 la HCL...
                                                CONTRACT  DE  INCHIRIERE


Prezentul contract  se încheie în baza Hotărârii Consiliului Local  nr. .................... al municipiului Timişoara.


I. PARTILE CONTRACTANTE
A. Wiedner Wolfgang - cetăţean austriac, domiciliat în Austria,  prin împuternicit  avocat Răzvan
Mihalcea Alexandra Emanuela din Baroul Timiş, cu sediul profesional în Timişoara, str. Traian Doda nr. 3, ap. 6, împuternicit cu procura autentificată  sub nr. 3192/ 11.XII.2018, Biroul Notarului Public Viorica Luminiţa  Greu,  la în calitate de LOCATOR, pe de o parte şi 

B.Grădiniţa cu Program Prelungit nr. 33 cu personalitate juridică, cu sediul in Timisoara, str. Olimpiada nr.6, în structura căreia se afla Grădiniţa cu Program Prelungit nr. 19, fara personalitate juridica ,cu sediul în Timişoara, str. Martir Leontina Bânciu nr. 5,  reprezentată  de Borlovan Angela director, în calitate de CHIRIAŞ (Locatar) şi Municipiul Timişoara, cu sediul în Timişoara, Bd. C.D. Loga nr. 1, 300030  Timişoara, reprezentat de Primar Dominic Fritz, în calitate de Ordonator Principal de Credite”, pe de o parte
II. OBIECTUL CONTRACTULUI
  Art. 1: Obiectul contractului constă  în închirierea imobilului  situat in Timişoara, str. Martir Leontina Banciu nr.5, (fosta str. Ocsko Terezia, fosta str. Narciselor), compus din  clădire în regim D+P+1E +M cu suprafaţă construită desfăşurată de 1460,21 mp şi teren construit şi neconstruit în suprafaţă de 1883,00 mp, înscris în CF nr.405657   Timişoara , CF vechi nr. 133760  cu nr. top 125,  deţinut de Wiedner Wolfgang în calitate de titular   al dreptului de proprietate  asupra imobilului prin succesiune.
  Art. 2: La data închirierii, imobilul  este utilizat de locatar, exclusiv  pentru  activitatea  Grădiniţei cu Program Prelungit nr.19 din Timişoara.
  Art. 3: Imobilul se închiriază  exclusiv  pentru desfăşurarea  activităţii  de învăţământ –Grădiniţa  cu Program Prelungit nr. 19 din Timişoara. 
III. DURATA CONTRACTULUI
Art.4:  Prezentul contract se încheie pentru o durata de 12 luni începând cu data de .......  până la data de ............... cu posibilitatea prelungirii prin acordul părţilor.
Art.5: Durata contractului  a fost stabilită cu acordul  proprietarului şi a fost aprobată prin Hotărârea nr. ....................... a Consiliului Local  al Municipiului Timişoara. 
Art. 6: Tacita relocaţiune  nu este permisă.
      IV.  PREŢUL ÎNCHIRIERII
Art. 7: Cuantumul chiriei lunare este de 4780 euro/lună și este  compusă din chiria  negociată  de bază de 4100 euro /lună  la care  se adaugă suma de  680 de euro/lună reprezentând  suma  chiriei  aferentă  a două luni pentru care nu a fost  încheiat  contract de închiriere și va fi achitată în lei  stabilit la cursul BNR din data de plăţi, conform Hotărârii  nr. ............................... a Consiliului Local al Municipiului Timişoara.
      V. PLATA CHIRIEI
 Art. 8:  Plata chiriei se va face lunar de către Ordonatorul  terțiar de credite  Grădinița cu Program Prelungit nr. 33  cu personalitate jurudică  în structura  căreia  se află cu Program Prelungit nr. 19 și se va  achita în lei  la cursul de referinţă al BNR de la data plăţii , până cel târziu la 5 (cinci) a fiecărei  lunii  calendaristice pentru luna în curs, prin virarea sumei datorate în contul locatorului deschis la UniCredit Ţiriac Bank Timişoara, cont................................................
Art.9: Neplata chiriei   în termen de 30 (treizeci ) zile de la data scadenţei  şi în cuantumul fixat, duce la calcularea de penalităţi de întârziere calculate cu un procent de 1,5 % pe zi de întârziere din suma datorată.
Art.10: Neplata chiriei şi a utilităţilor în termen de 30 (treizeci) de zile de la data scadenţei (data emiterii documentului justificativ) şi în cuantumul fixat, duce la desfiinţarea  prezentului  contract de închiriere, fără punere în întârziere, fără alte formalităţi şi fără intervenţia vreunei instanţe de judecată.
 În acest caz va opera rezilierea contractului de închiriere de drept, fără somaţie si punere in întârziere, fără vreo alta formalitate,  locatarul obligându-se să elibereze de îndată spaţiul închiriat şi să îl predea locatorului proprietar, achitând toate obligaţiile de plată rezultate din contract. 
 În această  situaţie, prezentul contract constituie titlu executoriu pentru evacuarea necondiţionată a locatarului  din imobil.
Art. 11: Obligaţia de plată a chiriei cade în  sarcina Grădiniței cu Program Prelungit nr. 33 în calitate  de chiriași  și ordonator terțiar  de credite. Obligația de asigurare a sumelor  pentru  plata  chiriei cade în  sarcina  Municipiului Timișoara, Direcția Economică Biroul Finațare Școli,  alocate de la bugetul local din  cap 65.02A.03.01 Învăţământ Preşcolar ” titlul II  "Bunuri şi servicii"  art.20.30.04  "Chirii" .
      VI. OBLIGATIILE LOCATORULUI
Art.12: Locatorul închiriază  locatarului bunul la starea  existentă la momentul încheierii prezentului contract  şi va fi consemnată într-un  proces verbal de predare-primire.  
Art. 13:Locatorul nu va stânjeni pe locatar în exercitarea dreptului de folosinţă asupra bunului închiriat şi nici nu va face acte care ar putea restrânge folosinţa acestuia.
Art. 14: Locatorul asigură locatarilor folosinţa spaţiului situat in Timişoara, str. Martir Leontina Banciu nr.5, spaţiu compus din  construcţie şi teren, conform identificării imobilului din cartea funciară corespunzătoare acestuia.
Art. 15: Lucrările de întreţinere,  lucrări de reparaţii curente,  aduse spaţiului închiriat, dacă aceste lucrări  au fost considerate de către chiriaş ca fiind necesare pentru activitatea pe care o desfăşoară în acest imobil, se vor executa cu acordul locatorului.	
Art. 15.1 Lucrările de reparaţii la  acoperişul şi faţada imobilului  cad în sarcina locatorului 
( proprietarului)
     VII. OBLIGATIILE LOCATARULUI
 Art. 16: Locatarul  se obligă, ca pe toată durata închirierii, sa păstreze în bune condiţii bunul închiriat, să nu îl degradeze sau deterioreze, sub sancţiunea rezilierii contractului.
Art. 17:Locatarul  va  folosi bunul închiriat numai potrivit destinaţiei prevăzute în  prezentul contract.
Art. 18: Locatarul  prin  Municipiul Timişoara  - Serviciul Financiar, se obligă să plătească locatorului chiria la termenele şi în condiţiile prevăzute la  art. 8  din prezentul contract. 
 Art. 19: Pe toata durata închirierii, locatarul  va suporta toate cheltuielile referitoare la utilităţile consumate pentru folosinţa bunului închiriat, respectiv întreţinerea, apa curentă, canal, termoficarea,  gaz, curent electric, abonament cablu TV, internet, telefon, evacuarea deşeurilor menajere, întreţinerea curăţeniei, pază, cheltuieli colaterale, dezinsecţie, dezinfecţie, deratizare etc.(prezenta enumerare fiind cu titlu exemplificativ).
Ca urmare, la încetarea contractului locatorul nu va avea nici o obligaţie fata de terţii furnizori de servicii si utilităţi pentru prestaţiile de care au beneficiat locatarii. 
Art. 20: Locatarul va răspunde de distrugerea totală sau parţială a bunului închiriat  şi îl va despăgubi în totalitate pe locator pentru distrugerea bunului. Locatarii vor executa la timp şi în bune condiţii, pe cheltuiala lor, toate lucrările de întreţinere si reparaţii curente, inclusiv pentru degradările produse din culpa lor.
  Art. 21: Locatarul  se va abţine de la orice activitate care tulbură sau limitează buna folosire a spatiilor comune sau învecinate, exploatând în siguranţă spatiile închiriate.
Art. 22: Locatarul va suporta toate costurile legate de igienizarea imobilului (dezinsecţie, dezinfecţie, deratizare si orice alte cheltuieli colaterale), precum şi cele de natură a conserva imobilul (zugrăveli, tencuieli, reparaţi instalaţii sanitare, termice, electrice şi de orice alta natură).
 Art. 23: Locatarul va răspunde de pagubele pricinuite bunului închiriat de eventuale incendii, dacă nu va dovedi că incendiul a provenit din caz fortuit sau forţă majoră.
Art. 24: Locatarul  va asigura pe cheltuiala proprie paza imobilului.
Art. 25: Locatarul  îi va permite locatorului sau mandatarilor săi să controleze modul cum este folosit bunul închiriat şi starea acestuia.
Art. 26: Locatarul, la expirarea acestui contract, va elibera şi restitui locatorului bunul închiriat împreună cu toate accesoriile acestuia, în aceeaşi stare în care le-au primit, stare constatată prin proces verbal. 
Art. 27: Subînchirierea de către locatar, în tot sau în parte, a bunului imobil închiriat sau cesiunea contractului de închiriere unui terţ, precum si orice altă formă de transmitere către terţi a bunului închiriat este strict interzisă.
Art. 28: Orice stricăciune pricinuită bunului închiriat va fi reparată de către locatar.
Art. 29: Schimbarea destinaţiei spaţiului ori folosirea imobilului pentru alte activităţi decât cele ale Grădiniţei cu Program Prelungit nr.19 atrag sancţiunea imperativă a rezilierii de plin drept a contractului de închiriere.
   Art. 30: Lucrările de investiţie de orice fel, inclusiv modernizări, extinderi, instalare de dotări suplimentare decât cele cu care este înzestrat imobilul la data predării etc. (acestea fiind menţionate cu titlu exemplificativ) care pot duce la modificarea bunului sunt strict interzise locatarului.
In mod cu totul excepţional, ele pot fi realizate numai cu acordul prealabil, scris şi explicit, dovedit
exclusiv prin înscris autentic, al proprietarului locator. 
     VIII. RASPUNDEREA PARTILOR CONTRACTANTE
Art. 31: Pentru nerespectarea obligaţiilor prevăzute in acest contract de către una dintre părţi, cealaltă parte va solicita denunţarea contractului, iar partea in culpa datorează celeilalte părţi daune-interese conform legii.
       IX. INCETAREA CONTRACTULUI
Art. 32: La expirarea termenului pentru care a fost încheiat, contractul încetează de drept. 
Art. 33: Prin excepţie, contractul  poate înceta înainte de  expirarea termenului prevăzut la  art. 4 din iniţiativa  locatarului, printr-o notificare transmisă proprietarului cu 30 de zile înainte.
      X. LITIGII
Art. 34: Eventualele litigii care s-ar putea ivi in legătură cu acest contract vor fi soluţionate pe cale amiabilă, iar daca părţile nu cad de acord, vor fi soluţionate de instanţele de judecata competente.
     XI. FORTA MAJORA
Art. 35: Forta majoră, legal notificată, exonerează de răspundere partea ce o invoca, în condiţiile legii.
        XII. ALTE CLAUZE
Art. 36: Notificările şi comunicările dintre părţi referitoare la executarea contractului, ca şi orice formă de corespondenţă dintre părţi se va face în scris (scrisori recomandate cu confirmare de primire etc.).
Nici o notificare sau comunicare verbală nu va fi luată în considerare de nici una dintre părţi. 
 Art. 37: Acest contract are ca temei dispoziţiile legislaţiei în vigoare pe toată durata derulării acestuia,  inclusiv cele ale Noului Cod Civil român în vigoare din data de 1 octombrie 2011.
 Art. 38:  Prezentul contract  conţine 4 (patru) pagini  şi a fost încheiat în 4 (patru)  exemplare
originale, câte  două  pentru fiecare parte contractantă.


           LOCATOR 	                LOCATAR
Wiedner Wolfgang                                                Grădiniţa cu program prelungit nr.33
prin                                                                                la care este arondată
                                                                                     Grădiniţa cu Program Prelungit nr. 19
                                                                                Prin
Av. Razvan Mihalcea Alexandra Emanuela                        Director 


AVIZAT
MUNICIPIUL TIMIŞOARA
PRIN
PRIMAR,

în calitate de Ordonator Principal de Credite
   Viceprimar- ……………………………………………….

  Director Economic –…………………………………. 

  Sef Birou  Finanţare Şcoli –  ……………………………………………….

  Sef Serviciu Şcoli Spitale și Baze Sportive………………………………………

  Consilier Juridic – …………………………………………..

